John Mott

John Raleigh Mott (Livingston Manor, Sullivan konderria, New York, 1865eko maiatzaren 25a - Orlando, Florida, 1955eko urtarrilaren 31) estatubatuar ebanjelista izan zen. 1946ko Bakearen Nobel Saria jaso zuen Bakea sustatzen duten ikasleen nazioarteko erakunde kristau protestanteak ezartzeagatik. Emily Greene Balchekin partekatu zuen saria.

1865ean jaio zen New Yorkeko estatuan eta urte horretan bertan familia Iowara joan zen bizitzera. Historia ikasi zuen Iowako unibertsitatean eta gero Cornell Unibertsitatean. Erlijio metodistakoa, 1910ean Munduko Misiolari Erakundeko presidente izan zen. Europa eta Asian zehar bidaiatu zuen ekumenismoa sustatuz. 1895etik 1920ra, Ikasle Kristauen Munduko Federazioko idazkari nagusia izan zen. Elizen Munduko Kontseiluko ohorezko presidente eta Gizonezko Gazte Kristauen Elkarteko buru ere izan zen.

 Lanak 
 The Evangelization of the World in This Generation (1900)
 The Decisive Hour of Christian Missions (1910)
 World Student Christian Federation (1920)
 Cooperation and the World Mission (1935)
 Methodists United for Action (1939)
 The Larger Evangelism (1945)

 Kanpo estekak 

Kategoria:Newyorkarrak
Kategoria:Ameriketako Estatu Batuetako teologoak
Kategoria:Misiolariak
Kategoria:Metodistak
Kategoria:Ameriketako Estatu Batuetako protestanteak
Kategoria:Bakearen Nobel Saridunak
Kategoria:Santu anglikanoak